पटना में आज से राष्ट्रीय महिला कबड्डी का महामुकाबला
पटना: राजधानी पटना में 64वीं सीनियर राष्ट्रीय महिला कबड्डी चैम्पियनशिप आज से शुरु हो रही है। कई राष्ट्रीय महिला कबड्डी खिलाड़ी अपनी अपनी टीमों की ओर से चुनौती पेश करेंगी। बिहार कबड्डी संघ के सचिव कुमार विजय ने बताया कि सभी मैच पाटलीपुत्र खेल परिसर के सिंथेटिक मैट पर कबड्डी संघों के महासंघ के नये नियमों के अनुसार खेले जाएंगे।
उन्होंने बताया कि एमेच्योर कबड्डी फेडरेशन ऑफ इंडिया द्वारा महिलाओं के मैचों के निर्धारित साइड के अनुसार मैट का निर्माण किया गया है।
राष्ट्रीय महिला कबड्डी चैम्पियनशिल के लिए सभी तैयारियां पूरी कर ली गई है। स्पोर्ट्स कॉम्प्लेक्स के इंडोर हॉल में मैचों लिए दो मैट लगाए गए हैं। यहां राउंड रोबिन आधार पर मुकाबले खेले जाएंगे।
इस चार दिवसीय प्रतियोगिता में देश की सभी शीर्ष टीमें हिस्सा ले रही हैं।
दिल्ली, राजस्थान, गोवा, महाराष्ट्र, पुद्दुचेरी, ओड़िशा, कर्नाटक, मध्य प्रदेश, चंडीगढ़, असम, तमिलनाडु, केरल, हिमाचल प्रदेश, रेलवे और हरियाणा की टीमें टूर्नामेंट के लिए यहां पहुंच चुकी है।
Previous articleनोटबंदी के बाद अब नसबंदी का टारगेट: संजय पासवान
Next articleमधेपुरा में नाराज कर्मचारियों ने डीएम चैम्बर में फैलाया कचरा